หนูรุ้สึกเหมือนมีอะไรเข้าตาแต่พอไปส่องกระจกดูกลับว่าไม่มีอะไรอยู่ในตาเลย แล้วมีน้ำตาไหลเป็นช่วงๆ แล้วข้างในตาเริ่มเปลี่ยนเป็นสีเหลือง เป็นมาได้3วันแล้วคะ มีโอกาสเสี่ยงเป็นอะไรมั้ยคะ
สวัสดีค่ะ อาการเคืองตาเหมือนมีอะไรเข้าตาดังกล่าวมา ร่วมกับมีน้ำตาไหลนั้น อาจจะเกิดจาก การมีสิ่งแปลกปลอมต่างๆเช่นฝุ่น ควัน ผง เศษโลหะ เครื่องสำอางกระเด็นเข้าตาได้ สาเหตุอื่นๆเช่น เยื่อบุตาขาวอักเสบจากการติดเชื้อไวรัส หรือการขยี้แรงๆ การมีกระจกตาเป็นแผล มักเกิดตามหลังการขยี้โดนอย่างรุนแรง การมีภูมิแพ้ในตา ทำให้เคืองคันตา เป็นๆหายๆมาเรื้อรังได้ เป็นต้นโดยถ้ามีอาการเป็นมาก ตาแดง มองเห็นไม่ชัด น้ำตาไหลเยอะ สีนัยน์ตาเปลี่ยนไป ควรไปพบแพทย์เพื่อตรวจดูในตาเพิ่มเติม หรือถ้าก่อนหน้านี้มีประวัติมีสิ่งแปลกปลอมเข้าตา ก็ควรรีบไปตรวจเบื้องต้นไม่ไปขยี้ตา ใช้น้ำเปล่าหรือน้ำเกลือทางการแพทย์ล้างตาภายนอกได้ หลีกเลี่ยงการใช้เครื่องสำอางบริเวณตาไปก่อน